**Likumprojekta „Grozījumi Liepājas speciālās ekonomiskās zonas likumā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pamatojoties uz 2015.gada 26.februāra Valsts iestāžu juridisko dienestu vadītāju sanāksmes protokola Nr. 2 2.§ noteikto, Korupcijas novēršanas un apkarošanas birojs, Satiksmes ministrija, Finanšu ministrija, Ekonomikas ministrija un Vides aizsardzības un reģionālās attīstības ministrija vienojās par izmaiņām normatīvajos aktos, kas saistītas ar Liepājas speciālās ekonomiskās zonas valdes locekļu iecelšanu un atbrīvošanu no amata. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pašreiz Liepājas speciālās ekonomiskās zonas likuma (turpmāk- Likums) 9.panta trešā daļa paredz, ka Liepājas speciālās ekonomiskās zonas valdes locekļus ieceļ Ministru kabinets. Līdz ar to arī Liepājas pilsētās domes deleģētos pārstāvjus un pārstāvjus, kurus pašvaldība ieteikusi no komersantu vidus, valdes locekļa amatā saskaņā ar Likuma 9. pantu ieceļ Ministru kabinets. Likuma “Par ostām” 8.panta trešā daļa paredz, ka Ventspils brīvostas un Rīgas brīvostas valdes locekļus, kurus amatam deleģējusi attiecīgā pilsētas dome, amatā ieceļ un no amata atbrīvo ar attiecīgās pilsētas domes lēmumu, savukārt valsts interešu pārstāvjus, amatā ieceļ un no amata atbrīvo Ministru kabinets. Ievērojot to, ka Liepājas speciālās ekonomiskās zonas pārvalde tāpat kā Ventspils ostas pārvalde un Rīgas ostas pārvalde ir atvasināta publisko tiesību juridiskā persona, Liepājas speciālās ekonomiskās zonas ostas valdes locekļu iecelšanu un atcelšanu no amata ir jāparedz līdzīgi kā tas noteikts likuma “Par ostām” 8.panta trešajā daļā. Likumprojekts paredz izdarīt grozījumus Likuma 9.pantā, paredzot, ka Liepājas pilsētas domes deleģētos pārstāvjus un Liepājas pilsētas domes ieteiktos Liepājas komersantu pārstāvjus Liepājas speciālās ekonomiskās zonas valdes locekļa amatā ieceļ un no amata atbrīvo ar Liepājas pilsētas domes lēmumu, savukārt valsts interešu pārstāvjus, kas deleģēti no Ekonomikas ministrijas, Finanšu ministrijas un Satiksmes ministrijas, amatā ieceļ un no amata atbrīvo Ministru kabinets.Likumprojekts paredz, ka Liepājas ekonomiskās zonas valdes locekļi, kuri iecelti amatā līdz šā likuma 9.panta otrās daļas spēkā stāšanās dienai, turpina pildīt amata pienākumus līdz to pilnvaru termiņa beigām. |
| 3. | Projekta izstrādē iesaistītās institūcijas |  Satiksmes ministrija |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams izdarīt grozījumus Ministru kabineta 1997.gada 23.septembra noteikumu Nr.336 „Liepājas speciālās ekonomiskās zonas pārvaldes nolikums” 14. un 18.punktā, paredzot, ka Liepājas speciālās ekonomiskās zonas valdes locekļus amatā ieceļ arī Liepājas pilsētas dome. Ir nepieciešams izdarīt grozījumus arī likuma “Par interešu konflikta novēršanu valsts amatpersonu darbībā”, 4.panta (23) daļā, paredzot, ka par valsts amatpersonām ir uzskatāmas arī personas, kuras ieņem speciālās ekonomiskās zonas priekšsēdētāja vai speciālās ekonomiskās zonas valdes locekļa amatu.Attiecīgos tiesību aktu projektus Satiksmes ministrija iesniegs izskatīšanai Ministru kabinetā pēc šī likumprojekta spēkā stāšanās. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Liepājas pilsētas dome un Ministru kabinets |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Likumprojekta izpilde neietekmēs pārvaldes funkcijas.Jaunas institūcijas netiks radītas. Likumprojekta izpilde tiks nodrošināta esošo institūciju ietvaros. |
| 3. | Cita informācija | Nav. |

### Satiksmes ministra p.i.

iekšlietu ministrs R.Kozlovskis

### Vīza:

### Valsts sekretārs K.Ozoliņš

###

11.012016. 11:10

576

Kalniņa, 67028233

Irisa.Kalnina@sam.gov.lv